Med Ks fald risikerer Per Larsen pludselig ikke at komme ind - men det gør sønnen måske.

En ganske eksklusiv og frisk-fra-fad måling af hvor nordjydernes kryds ender, er hård læsning for Konservative. Stopper den nuværende blødning ikke, risikerer det tidligere så højtflyvende parti faktisk slet ikke at få et nordjysk mandat. Blot 3,8 procent af nordjyderne sætter 'X' ved C - og det er tungt for deres nordjyske folketingsmedlem, Per Larsen. - Det synes jeg slet ikke vi fortjener, det er lidt deprimerende faktisk, siger han til TV2 Nord. K har kørt minister ind Konservative har toppet for tidligt, ifølge målingerne. Partiet har ellers hevet den tidligere minister, Jacob Axel Nielsen ind som kandidat - ligesom Per Larsen selv har været heftigt profileret grundet corona og mink. Derfor peger pilen også kun én vej. - Hvis jeg ikke bliver valgt, så er det fordi det jeg har nået, ikke har været godt nok. Voldsomt vækst Det har givet en uventet, nordjysk mulighed for Liberal Alliance, der har ligget lavt - men for de 1016 adspurgte nordjyder, som Megafon har talt med, peger næsten syv procent nu på LA. En voldsom fremgang. - Jeg har lært at man ikke skal sætte sine forventninger op, for så risikerer man at blive skuffet, siger LAs nordjyske kandidat, Martin Bech. Ret så kuriøst kan åbningen til LA og derouten for K betyde at Martin Bech napper Per Larsens plads - de to er nemlig far og søn. Et godt skifte Martin Bech har trods sin unge alder i starten af 30'erne allerede en del år i politik. Han blev valgt til et politisk embede allerede som 19-årig, hvilket var rekordtungt. Det har dog været for Venstre. Men i 2022 skiftede han til Liberal Alliance. Det har været et godt skifte og med de positive vinde, kan Martin Bech lige pludselig - Man kan ikke afvise to nordjyske mandater til LA, men så skal det gå rigtig godt. Hos Per Larsen er al håb dog ikke ude. - Når folk står og kigger på stemmesedlen, tror jeg nu nok der skal falde nogen stemmer af til mig også. Men der skal kæmpes for det, erkender han. K er indrettet sådan, at det er personlige stemmer der tæller. Derfor risikerer Per Larsen at den måske eneste, nordjyske K-taburet tilfalder Jacob Axel Nielsen eller Mikkel Højsleth. - Den skal bare have fuld skrald, siger han.